CELEX: 62016CA0397
Language: lv
Date: 2017-12-20 00:00:00
Title: Apvienotās lietas C-397/16 un C-435/16: Tiesas (otrā palāta) 2017. gada 20. decembra spriedums (Corte d'appello di Milano, Bundesgerichtshof (Itālija, Vācija) lūgumi sniegt prejudiciālu nolēmumu) – Acacia Srl/Pneusgarda Srl, kas ir maksātnespējas procesā, Audi AG (C-397/16), Acacia Srl, Rolando D’Amato/Dr. Ing. h.c. F. Porsche AG (C-435/16) (Lūgums sniegt prejudiciālu nolēmumu — Regula (EK) Nr. 6/2002 — Kopienas dizainparaugi — 110. panta 1. punkts — Aizsardzības neesamība — Tā sauktā “remontdarbu” atruna — “Kompleksa ražojuma sastāvdaļas” jēdziens — Kompleksa ražojuma labošana, lai atjaunotu tā sākotnējo izskatu — Pasākumi, kas jāveic lietotājam, lai varētu atsaukties uz tā saukto “remontdarbu” atrunu — Atveidotais automobiļa riteņu loks, kas ir identisks oriģinālajam riteņu loka dizainparaugam)

26.2.2018   
            
            
               LV
            
            
               Eiropas Savienības Oficiālais Vēstnesis
            
            
               C 72/18
            
         Tiesas (otrā palāta) 2017. gada 20. decembra spriedums (Corte d'appello di Milano, Bundesgerichtshof (Itālija, Vācija) lūgumi sniegt prejudiciālu nolēmumu) – Acacia Srl/Pneusgarda Srl, kas ir maksātnespējas procesā, Audi AG (C-397/16), Acacia Srl, Rolando D’Amato/Dr. Ing. h.c. F. Porsche AG (C-435/16)
   (Apvienotās lietas C-397/16 un C-435/16) (1)
   
   ((Lūgums sniegt prejudiciālu nolēmumu - Regula (EK) Nr. 6/2002 - Kopienas dizainparaugi - 110. panta 1. punkts - Aizsardzības neesamība - Tā sauktā “remontdarbu” atruna - “Kompleksa ražojuma sastāvdaļas” jēdziens - Kompleksa ražojuma labošana, lai atjaunotu tā sākotnējo izskatu - Pasākumi, kas jāveic lietotājam, lai varētu atsaukties uz tā saukto “remontdarbu” atrunu - Atveidotais automobiļa riteņu loks, kas ir identisks oriģinālajam riteņu loka dizainparaugam))
   (2018/C 072/23)
   Tiesvedības valodas – vācu un itāļu
   
      Iesniedzējtiesa
   
   
      Corte d'appello di Milano, Bundesgerichtshof
   
   
      Pamatlietas puses
   
   
      Prasītājas: Acacia Srl (C-397/16), Acacia Srl, Rolando D’Amato (C-435/16)
   
      Atbildētājas: Pneusgarda Srl, kas ir maksātnespējas procesā, Audi AG (C-397/16), Dr. Ing. h.c. F. Porsche AG (C-435/16)
   
      Rezolutīvā daļa:
   
   
               1)
            
            
               Padomes 2001. gada 12. decembra Regulas (EK) Nr. 6/2002 par Kopienas dizainparaugiem 110. panta 1. punkts ir jāinterpretē tādējādi, ka tajā ietvertā tā sauktā “remontdarbu” atruna Kopienas dizainparauga aizsardzības izslēgšanu attiecībā uz dizainparaugu, ko veido kompleksa ražojuma sastāvdaļa, kura tiek izmantota ar nolūku labot šo komplekso ražojumu, lai atjaunotu tā sākotnējo izskatu, nepakļauj nosacījumam, ka aizsargātais dizainparaugs ir atkarīgs no kompleksā ražojuma izskata;
            
         
               2)
            
            
               Regulas Nr. 6/2002 110. panta 1. punkts ir jāinterpretē tādējādi, ka tajā ietvertā tā sauktā “remontdarbu” atruna Kopienas dizainparauga aizsardzības izslēgšanu attiecībā uz dizainparaugu, ko veido kompleksa ražojuma sastāvdaļa, kura tiek izmantota ar nolūku labot šo komplekso ražojumu, lai atjaunotu tā sākotnējo izskatu, pakļauj nosacījumam, ka rezerves daļas izskats ir vizuāli identisks tās daļas izskatam, kura sākotnēji ir tikusi iekļauta kompleksajā ražojumā tā laišanas tirgū brīdī;
            
         
               3)
            
            
               Regulas Nr. 6/2002 110. panta 1. punkts ir jāinterpretē tādējādi, ka kompleksa ražojuma sastāvdaļas ražotājam vai pārdevējam, lai tas varētu atsaukties uz minētajā tiesību normā ietverto tā saukto “remontdarbu” atrunu, ir pienākums ievērot pienācīgu rūpību attiecībā uz to, lai lejupējie lietotāji ievērotu minētajā tiesību normā paredzētos nosacījumus.
            
         
      (1)  OV C 371, 10.10.2016.